
הכנסת העשרים
מושב שלישי
<פרוטוקול מס' 491>
מישיבת ועדת העבודה, הרווחה והבריאות
יום שני, כ"ב באדר התשע"ז (20 במרץ 2017), שעה 13:45
<סדר היום:>
<הצעת חוק הזכות לעבודה בישיבה (תיקון מס' 3) (הבטחת תנאים הולמים למאבטחים), התשע"ז-2017>
נכחו:

<חברי הוועדה:> 
מירב בן ארי – היו"ר
יוליה מלינובסקי

אברהם נגוסה

חברי הכנסת:
עודד פורר
<מוזמנים:> 
	נציג הסוכנות לעסקים קטנים ובינוניים, משרד הכלכלה
	_
	דוד גודינגר

	סגן ממונה אזורי על יחסי עבודה, משרד העבודה, הרווחה והשירותים החברתיים 
	–
	אבראהים כילאני

	עו"ד, לשכה משפטית מטעם משרד העבודה
	_
	דקלה חורש

	ק' אג"מ חט' האבטחה והרישוי, משטרת ישראל
	_
	מאיר אהרוני

	יועמ"ש, מרכז שלטון מקומי 
	–
	מרים סלומון

	יו"ר הסתדרות  הרוקחים בישראל
	_
	דוד פפו

	סמנכ"ל, פורום קהלת
	–
	מאיר בוחניק

	
	
	


<ייעוץ משפטי:>
נעה בן שבת
<מנהל/ת הוועדה:>
אתי שבתאי
<רישום פרלמנטרי:>
אתי בן-שמחון
<הצעת חוק הזכות לעבודה בישיבה (תיקון מס' 3) (הבטחת תנאים הולמים למאבטחים), התשע"ז-2017,  פ/2007/20 כ/689, הצעת ח"כ אורן אסף חזן>
<היו"ר מירב בן ארי:>
שלום לכולם, אני מתכבדת לפתוח את ועדת העבודה, הרווחה והבריאות. היום ה-20 למרץ, 2017, כ"ב באדר תשע"ז, אני אחליף את חבר הכנסת אלי אלאלוף. נדון בהצעת חוק הזכות לעבודה בישיבה (תיקון מס' 3) (הבטחת תנאים הולמים למאבטחים), התשע"ז-2017.

נמצאים פה הרבה חברי כנסת, אבל כמובן, מי שמובילה את זה לאורך כל הדרך, אני גם מלווה אותה, אני מודה, זו חברת הכנסת יוליה מלינובסקי. 
גברתי היועצת המשפטית, אנחנו דנים ברביזיה. 

<נעה בן שבת:>
הרביזיה התבקשה בגלל נושא אחד שיותר רצינו רק להבהיר את הנקודה הזאת, זה הנושא של דין המדינה. יש בחוק הוראה שדין המדינה כמעסיק  -  - - מעסיק אחר. כיוון שאנחנו מתייחסים פה גם למעסיק בפועל וגם למזמין שרות, רצינו להסיר כל ספק בנושא הזה. 

אני יודעת שההוראה הזאת לא נדרשת, זו הפרשנות שהייתה אפשרית, בחוקי עבודה אחרים לא תמיד הדבר מופיע, לפעמים זה כן מופיע, לפעמים זה לא מופיע, אבל פה רצינו כיוון שברור שהמדינה היא גם גורם שהצטרך לדאוג לחובות האלה, לחובות שנוגעות לעמדה, וחובות שנוגעות לאמצעי חימום, וחובות שנוגעות לאפשרות לגישה לחשמל ולמים – רצינו להבהיר את הדבר הזה. 

לכן, הרביזיה המתבקשת היא שהתווסף סעיף 6(א) שהוא יתקן את סעיף 8. בסעיף 8 לחוק העיקרי, במקום הסייפה החל במלה "דין", יבוא: "דין המדינה כמעסיק, כמעסיק בפועל או כמזמין שירות כדין כל מעסיק אחר, מעסיק בפועל אחר או מזמין שרות אחר, לפי העניין". זאת אומרת, המדינה בעניינים האלה של החוק הזה היא כמו כל מעסיק אחר, כמו מזמין שרות אחר, או מעסיק בפועל אחר. 

<יוליה מלינובסקי (ישראל ביתנו):>
זה מובן. זה היה ברור מאליו.
<נעה בן שבת:>
זה מובן, אבל כיוון שיש כמה חוקים שבהם טרחו להגיד: "דין המדינה כמעסיק, ודין המדינה כמעסיק בפועל", רצינו שלא יהיה פה איזושהי אי הבנה, ולכן כך התבקשה הרביזיה. אם אפשר יהיה לאשר את הרביזיה לאפשר לנו לתקן את החוק בהתאמה.

<היו"ר מירב בן ארי:>
יש הערות לפני שאנחנו עוברים להצבעה?

בסדר, זה תיקון חשוב, מתבקש וברור. 

מי בעד הרביזיה? מי נגד?

הצבעה

בעד – רוב
נגד – אין

הרביזיה אושרה.
<היו"ר מירב בן ארי:>
הרביזיה עברה פה אחד. 

<נעה בן שבת:>
בבקשה לאשר את הצעת החוק עם התיקון הזה. 

<היו"ר מירב בן ארי:>
נצביע בעד הצעת החוק עם התיקון של סעיף 6(א) רבתי.

מי בעד הצעת החוק הזכות לעבודה בישיבה? מי נגד? מי נמנע?

הצבעה

בעד – רוב
נגד – אין
הצעת החוק עם התיקון של סעיף 6(א) נתקבלה.

<היו"ר מירב בן ארי:>
ברכות, גברתי. חברת הכנסת יוליה מלינובסקי, כל הכבוד שלך. ייאמר שיש פה רשימה ואת הראשונה שמובילה. תודה רבה. 

תודה רבה  לכולם.

הישיבה נעולה.

<הישיבה ננעלה בשעה 13:50.>

